( 225 ) 
cui adhuc nostris diebus favet Cl. Leo Dufour. Illas opiniones in 
dissertatione mea exposui. 
Dixi Lumbricos esse ovo-viviparos. Omnes observationes celeberrimo- 
rum virorum Cuvier , Monte g ve , De BLainville , Bosc , Carus , etc. , 
et illae quas ipse institui, Lumbricos tali modo progignere probant. Sed 
fateor existere praeterea aliud genus reproductionis in hisce animalibus 
quod fortasse plerumque locum habet, quia non a verisimilitudine aber- 
rare potest statum domesticum et servilem in quo tenuimus Lumbricos , 
ut melius omnia eorum vitae phaenomena observarentur, magnam vim exer- 
cuisse in eorum gestationem et reproductionem. Illi Lumbrici abortum 
passi fuisse videntur. Fortasse etiam duas species diversas observavimus, 
quamvis hoc non probabile est, quoniam, ut probavimus, diversitatesorga- 
nisationis exterioris quas nonnulli pro criteriis specificis habuere, nobis 
differentiam specierum non possunt praebere. Quidquid hac de re sit, his- 
toria observatorum sola scientiam constituit et observator nova detegens 
semper de scientia bene meretur. Ea ratione ducti , in hoc supplemento 
exponemus quid nobis contigit hoc anno , physiologicis explicationibus 
in medium quodammodo relictis. Phaenomena quae sumus indicaturi 
videntur esse contraria eis in dissertatione expositis, sed nullam con- 
tradictionem involvunt nisi in nostra res examinandi ratione: revera 
utrumque in rerum natura existit. 
Ex re explorata a clarissimo Robyns 3 patet ova expelli e corpore 
Lumbrici fecundati, et illa ova evolvi post exitum e corpore, nec tamen 
Lumbricus generator ipsis operam impendit. In hac explicatione tantum 
observandum relinquitur utrum ovi nomen dari possit speciei capsulae 
cujus unicus usus in eo versari videtur ut contineat parvulum embryo- 
nem cum liquore qui circumdat eum et ipsi contra vim externam prae- 
sidium praebeat. Hanc quaestionem infra examinabimus. 
rum collectionis possessor , cui Musaei Bruxellensis splendor partim debetur , mihi optatam 
occasionem praebuit opera egregia consulta eundi et quidem mihi primam tradidit facultatem 
faciendi observationem quam in hoc supplemento in medium profero. Amicum pereruditum 
B. De Vos simul mecum plurimas observationes instituisse, et scientissimum Dm. Van- 
derlinden , Academiae Scientiarum et Litterarum Bruxellensis membris adscriptum , etiam 
quaedam opera de Anatomia Lumbrici terrestris agentia mihi indicasse commendasseque , hic 
commemorare juvat. 
2 9 
